Nubwo mu maguriro manini igiciro cyagabanyijwe, hashyizweho ingano ntarengwa ya kawunga umuntu yemerewe kugura.
BBC yatangaje ko nta wemerewe kugura imifuka irenze ibiri dore ko mu maduka mato ho ibiciro bitaragabanyuka.
Perezida Uhuru Kenyatta muri iki cyumweru nibwo yatangaje ko ibilo bibiri bya kawunga bizajya bigura amashilingi ijana ($0.84), ni igabanuka rya kimwe cya kabiri ukurikije aho ibiciro byari bigeze.
Guverinoma yaburiye uzahirahira kuzamura ibiciro ko azagezwa imbere y'amategeko, akabiryozwa.
Kenya iherutse gutangaza ko igiye kwerekeza amaso muri Zambia gushaka ibigori byo kuyifasha kugabanya ubuke bwa kawunga, mu gihe ibyo baguraga muri Tanzania na Uganda byoherejwe muri Sudani y'Epfo kuko ariho batanga igiciro kiri hejuru.
Kawunga ni kimwe mu biribwa bya mbere bikundwa n'abanya-Kenya.